als_Latn dik_Latn sag_Latn
Humbja në debutimin ndaj Makabi Tel-Aviv nuk ka demoralizuar trajnerin e Tiranës, Ze Maria, i cili duket se ka marrë sinjalet që priste nga të rinjtë që kishte hedhur në fushën e lojës.
“Mendoj se ishte një ndeshje e mirë, të dy skuadrat luftuan për ta fituar. Paguam një çmim të rëndë për dy apo tre gabime që bëmë, ishte zhgënjyese por janë gjëra që ndodhin. Kemi edhe një ndeshje tjetër, humbëm me dy gola këtu por gjithçka mund të ndodhë në Tiranë”, paralajmëroi ai izraelitët në konferencën pas ndeshjes.
Sipas tij, ky ishte maksimumi për momentin, me një skuadër të cilën e kishte drejtuar për pak më shumë se një javë dhe që tani priste një përmirësim të ndjeshëm në sfidën e kthimit.
“Luajtëm sot pas vetëm dy seancave të mirëfillta stërvitore, mendoj se ndeshja tjetër mund të jetë ndryshe. Makabi është një skuadër e mirë me një trajner të mirë. Në radhët e tyre pashë disa lojtarë të mirë që na e vështirësuan punën.
Ajo që keni parë sot nuk është futbolli shqiptar, të stërvitesh vetëm një javë nuk tregon asgjë për një skuadër. Jam i lumtur që kam edhe një javë në dispozicion e do të shihni më shumë nga ne.
Të luash kundër Makabit në fushën e këtij të fundit është e vështirë. Nuk është justifikim por fakt. Mendoj se Zhordi mund të bëhet një trajner i mirë pasi ai ka kaluar në klube të njohura si lojtar dhe tregoi vlerat e tij.
Ai ka mësuar nga më të mirët dhe sigurisht edhe nga i ati. Unë pres që ai të ketë një të ardhme të mirë si trajner”, deklaroi trajneri i Tiranës.
als_Latn als_Latn als_Latn als_Latn als_Latn als_Latn als_Latn